Efrddyl o Erging

Santes oedd Efrddyl (ganwyd tua 400), yn ferch i Peibiau, pennaeth Erging (gorllewin Sir Henffordd) ac yn berthynas i Elen Luyddog.

Esgor
Yn ôl y hanes pan ddarganfuodd Peibiau fod ei ferch yn disgwyl plentyn, gorchmynnodd y dylai hi cael ei thaflu i'r afon mewn sach. Gwnaeth hyn a golchwyd hi i'r lan. Penderfynodd Peibiau y dylai Efrddyl cael ei llosgu yn fyw. Pan aeth y gweision at weddillion y tân daethant o hyd i Efrddyl yn eistedd yn y lludw yn magu ei baban newydd-anedig. Buasai yn amhosibl i neb byw trwy'r fath triniaeth ac awgrymir fod Peibiau wedi bwgwth y fath gosbedigaeth cyn taflu Efrddyl allan o'i gartref.Bryce, D. gol.1990, Lives of the British Saints (Baring-Gould and Fisher) Llanerch

Baban Efrddyl oedd Dyfrig, a tyfodd i fod yn esgob Henffordd. Cred rhai fod Brychan Brycheiniog oedd ei dad.

 Cysegriadau 
Mae pedwar safle ym Mrycheiniog a Gwent yn dwyn yr enw Efrddyl; dwy Lanefrddyl; Ynys Efrddyl a Ffynnon Efrddyl.

 Gweler hefyd 
Dylid darllen yr erthygl hon ynghyd-destun "Santesau Celtaidd 388-680"

Cyfeiriadau

Categori:Merched y 5ed ganrif o Gymru
Categori:Santesau Celtaidd
Categori:Oes y Seintiau
Categori:Seintiau o Gymru